Capdevila har spilt for det spanske herrelandslaget 17 ganger. Første gang var den 16. oktober 2002 i en vennskapskamp mot Paraguay i Logroño i La Rioja i Spania som endte 0-0. 17. november 2007 skåret han sitt første mål i internasjonal sammenheng i en landslagskamp mot Sverige på Estadio Santiago Bernabéu. Han ble utvalgt av landslagstrener Luis Aragonés til å spille for Spania under EM i Østerrike og Sveits 2008.